open-index/open-wikipedia-markdown huggingface dataset:
Rogers Sportsnet

**Rogers Sportsnet** je kanadský športový kanál, vysielajúci v anglickom jazyku. Vysiela v štyroch regionálnych okruhoch a na jednom High-Definition národnom okruhu. Jeho vlastníkom je Rogers Sportsnet Inc., sesterská spoločnosť Rogers Media.

Sportsnet spustil svoje vysielanie 9. októbra 1998 pod menom **CTV Sportsnet**. Toto meno bolo zvolené, aby pripomínalo Fox Sports Net, ktorý vysiela športové prenosy v Spojených štátoch. CTV vlastnila 40 % a bola hlavným partnerom v novej stanici, Rogers, Molson a Fox vlastnili každý po 20 %.

Keď v roku 1999 CTV kúpila NetStar, rodičovskú spoločnosť TSN, bola kanadským úradom pre rádiové a televízne vysielanie a telekomunikácie prinútená predať buď Sportsnet alebo TSN. CTV sa rozhodla predať Sportsnet, ktorý zmenil svoje meno na Rogers Sportsnet.

## Regionálne okruhy
thumb|Regionálne okruhy ''Rogers Sportsnet''
Medzi štyri regionálne okruhy, ktoré vysielajú odlišné regionálne športové udalosti, patrí:
* **Sportsnet East**, ktorý zahŕňa východné Ontário, Quebec, New Brunswick, Nové Škótsko, Ostrov princa Eduarda a Newfoundland a Labrador
* **Sportsnet Ontario**, ktorý zahŕňa celé Ontário s výnimkou Ottawy
* **Sportsnet West**, ktorý zahŕňa Manitobu, Saskatchewan, Albertu, Nunavut a Severozápadné teritóriá
* **Sportsnet Pacific**, ktorý zahŕňa Britskú Kolumbiu a Yukon

## Externý odkaz
* Domovská stránka Rogers Sportsnet 

Kategória:Televízne stanice v Kanade
Kategória:Športové televízne stanice
Fiber distributed data interface

**Fiber distributed data interface (FDDI)** je sieť s kruhovou topológiou. Zabezpečuje štandard pre prenos dát v sieťach, ktoré môžu mať dosah do 200 kilometrov. Bola to prvá sieť s prenosovou rýchlosťou 100 Mbit/s a bola pôvodne navrhnutá pre siete MAN. Bola vyvinutá inštitútom ANSI v 80. rokoch s medzinárodným označením ISO 9314.

Kruhové usporiadanie je tvorené dvoma kruhmi pre opačné smery prenosu (jeden je záložný pre prípad poruchy). Obnovenie funkčnosti je založené na automatickom uzavrení okruhu v najbližších uzloch, v ktorých došlo k poruche. Dĺžka kruhu je tak skoro dvojnásobna a rovnako aj počet uzlov. Používa sa pre optické káble aj pre krútenú dvojlinku označovanú ako CDDI (Coper DDI).

## Špecifikácie FDDI
1. **protokol fyzickej vrstvy**
:protokol určuje použitie optických káblov, konektorov a hardwarových požiadavkov. Taktiež definuje kódovanie/dekódovanie, načasovánie zabalenia dát pre prenos sieťou, alebo na vyššiu vrstvu protokolu fyzickej vrstvy - Physical Layer protocol - (PHY), alebo protokolu fyzickej vrstvy sieťovej závislosti - Physical Layer Media Dependent - (PHD) - vyššia a nižšia vrstva protokolu fyzickej vrstvy.
2. **protokol prístupu k médiu** (MAC)
:protokol určuje prístup k prenosovému zariadeniu a overuje validitu doručených dát.
3. **protokol správy stanice a kruhu** (SMT - station management)

## Pripojenie počítačov
1. iba k hlavnému kruhu **Single Attached Stations (SAS)**
2. k hlavnému aj záložnému kruhu **Dual Attached Stations (DAS)**

*v prípade poruchy sa hlavný kruh odpojí a zapojí sa záložný*

Kategória:Počítačové siete
The 4-Skins

**The 4-Skins** bola anglická skupina, hrajúca Oi! punk, ktorá sa sformovala v roku 1979 v londýnskej štvrti East End. Bola jedným z hlavných pilierov začínajúceho Oi! hnutia v Anglicku. Jej pôvodnými členmi boli spevák Gary Hodges, gitarista (neskôr zmenil post a gitaru vymenil za basgitaru) Hoxton Tom McCourt, basgitarista Steve 'H' Hammer a bubeník Gary Hitchcock. Hoci väčšina členov boli skinheadi, gitarista/basgitarista a hlavný textár skupiny Hoxton Tom McCourt bol suedhead - a jednou z hlavných tvári v hnutí Mod revival, a ďalší neskorší člen Steve Pear mal rockabilly image. 

Skupina reprezentovala apolitických skinheads a vo svojich textoch namiesto politickej agitácie opisovala tzv. ducha ulice. V textoch The 4 - Skins sa často objavuje motív pouličných násilností. Ako však členovia skupiny tvrdili, násilie nevyzdvihovali, ale len opisovali stav vecí. 

The 4 - Skins sa rozpadli po mnohých personálnych zmenách v roku 1984. V roku 2007 sa spevák Gary Hodges a pôvodný basgitarista Steve 'H' Hammer pokúsili o comeback.

## Albumy
* *[[The Good, the Bad & The 4 - Skins]]* (Secret Records (SEC 4), 1982)
* *[[A Fistful Of...4-Skins]]* (Syndicate Records (SYN 1), 1983) 
* *[[From Chaos to 1984]]* (Live) (Syndicate Records (SYN LP 5), 1984)

4-Skins, The
Preliačina (prírodná rezervácia)

**Preliačina** alebo **Prieľačina** je prírodná rezervácia so stupňom ochrany 5. stupňa v pohorí Považský Inovec v podcelku Vysoký Inovec. Zaberá vrcholovú časť hrebeňa rovnomenného vrchu (), približne  juhozápadne od Panskej javoriny (). Nachádza sa v katastrálnom území obcí Podhradie, okres Topoľčany v Nitrianskom kraji a Hôrka nad Váhom v okrese Nové Mesto nad Váhom v Trenčianskom kraji. Vyhlásená bola v roku 1988 na rozlohe , bez ochranného pásma. 

Predstavuje zachovalé zvyšky kvitnúcich bučín s bohatým bylinným a krovným podrastom. Veľká pôvodnosť a nízky stupeň narušenia vegetačného krytu vytvárajú vhodné podmienky pre výskyt viacerých vzácnych a chránených druhov rastlín (večernica snežná - *Hesperis nivea*, mesačnica trváca - *Lunaria rediviva*, tavoľník prostredný - *Spiraea media*) a živočíchov (fuzáč alpský - *Rosalia alpina*, holub plúžik - *Columba oenas*, ďateľ bielochvostý - *Dendrocopos leucotos*). Na území rezervácie platí 5. stupeň ochrany.

## Geológia
V oblasti Preliačiny podobne ako pri Hlavinke v južnej časti Považského Inovca boli v rámci tatrika zaznamenané ojedinelé výskyty hornín staršieho paleozoika. Ide o slabo metamorfovaný vulkanogénno-sedimentárny komplex.

## Referencie

## Pozri aj
* Prieľačina (vrch v Považskom Inovci)

## Externé odkazy
* 
* Chránené územia, Štátna ochrana prírody Slovenskej republiky

Kategória:Považský Inovec
Kategória:Prírodné rezervácie v Trenčianskom kraji
Kategória:Prírodné rezervácie v Nitrianskom kraji
Kategória:Chránené územia v okrese Nové Mesto nad Váhom
Kategória:Chránené územia v okrese Topoľčany
Kategória:Podhradie (okres Topoľčany)
Kategória:Hôrka nad Váhom
Singel

**Singel** alebo zriedkavo **singl** môže byť:
* v hudbe:
** malá platňa (t. j. SP), pozri pod gramofónová platňa
** nahrávka jednej piesne či skladby, pozri singel (hudba)
* v športe: hra alebo pretekanie jedného hráča, najmä:
** v tenise alebo stolnom tenise: hra jednej dvojice, dvojhra, pozri pod stolný tenis
** vo vodnom športe: loď (kanoe, kajak) pre jednu osobu a/alebo jazda či preteky takýchto lodí, pozri singel (vodný šport)
* v bridži a podobných kartových hrách: jediná karta v niektorej farbe v liste hráča
* v slangu:
** slobodný (človek), t. j. neženatý (muž) alebo nevydatá (žena)
** (človek) žijúci sám, pozri samota
** v informatike: oddelený, osobitný, zvláštny, samostatný, pozri samostatnosť

**Singel** môže byť aj:
* kanál v Amsterdame, pozri Singel (kanál)
* priezvisko, napr.:
** Amy van Singelová (1949–2016), americká rozhlasová moderátorka a hudobná novinárka
** Mark Singel (* 1953), americký politik

## Zdroje
* singel i singl. in: ŠALING, S. Veľký slovník cudzích slov. 2000. S. 1112
* singel. in: Slovník cudzích slov (akademický)
* singel. in: Krátky slovník slovenského jazyka 2020
* singel. in:
Watergate

**Watergate** môže byť:
* skrátene aféra Watergate
* komplex vo Washingtone D.C., pozri Watergate (Washington)
* census-designated place v Palm Beach County v štáte Florida, pozri Watergate (Florida)
* americký pistáciový koláč, pozri Watergate (koláč)
* americký dezertný šalát, pozri Watergate (šalát)
* dokumentárny seriál produkovaný BBC a Discovery, pozri Watergate (seriál)
Pavol Jablonický

**Pavol Jablonický** (* 24. január 1963, Borský Mikuláš) je významný slovenský kulturista, ktorý má české občianstvo a reprezentuje Česko. Bol prvým profesionálnym kulturistom v Česko-Slovensku.

## Úspechy
*1987: ME, Essen (Nemecko), do , 1. miesto
*1987: MS, Madrid (Španielsko), do , 1. miesto
*1988: MS, Brisbane (Austrália), nad , 1. miesto
*1989: Masters Olympia, Rimini (Taliansko), profesionáli, 11. – 20. miesto
*1991: Masters Olympia, Orlando (USA), profesionáli, 11. – 20. miesto
*1995: Masters Olympia, Atlanta (USA), profesionáli, 11. – 20. miesto
*1999: Masters Olympia, Las Vegas (USA), profesionáli, 11. – 20. miesto
*2004: Masters Olympia, Las Vegas (USA), profesionáli, 11. miesto

## Externé odkazy
* Sport.idnes.cz: Rozhovor s Pavlom Jablonickým

Kategória:Slovenskí kulturisti
Kategória:Českí kulturisti
Kategória:Osobnosti z Borského Mikuláša
Alžbeta Mária Habsbursko-lotrinská

**Alžbeta Mária Habsburská** (zvaná Erži), neskôr občianskym menom **Elisabeth Petzneková** (* 2. september 1883, Viedeň – † 16. marec 1963, Viedeň) bola rakúska arcivojvodkyňa z habsbursko-lotrinskej dynastie, jediná dcéra korunného princa Rudolfa a jeho manželky, belgickej princeznej Štefánie.

## Život
Keď mala päť rokov,  jej otec spáchal spolu s milenkou samovraždu, čo ju veľmi poznamenalo. Od tohto času žila na dvore starého otca, cisára Františka Jozefa I. a starej mamy Alžbety, ktorí si ju veľmi obľúbili. Už od detstva vynikala v učení, mala rada prírodné vedy, zemepis, ale aj hudbu a umenie vôbec. Ovládala niekoľko jazykov (angličtinu, maďarčinu, taliančinu a francúzštinu).
Spočiatku vrelé vzťahy s jej matkou ochladli po tom, čo sa Štefánia druhý raz vydala.

Bola dvakrát vydatá. Jej prvým manželom bol gróf Otto Windischgräetz. Spolu mali štyri deti: Františka Jozefa, Arnošta Weridiana, Rudolfa a Štefániu. Počas spoločného života žili striedavo v Prahe, v Zákupoch a na zámku v Ploskoviciach. Do ich spoločného života zasiahli Ottove i jej mimomanželské vzťahy. Nezhody vyvrcholili manželovými snahami o odňatie detí. Alžbeta v snahe zabrániť Ottovi privlastniť si deti, požiadala o pomoc socialistického poslanca Leopolda Petzneka. Výsledkom návštevy bol nový vzťah. Napriek nesúhlasu cisára Karola s rozvodom, opustila manžela a s Leopoldom sa usadili v Schönau. V r. 1929 tento zámok predali a presťahovali sa na predmestie Viedne do vily Biedermaier. Alžbeta sa začala angažovať i politicky. Vstupom do socialistickej strany si vyslúžila prezývku „Červená vojvodkyňa“.

V tomto čase sa stupňovalo napätie medzi škandálmi opradenou Alžbetou a jej matkou. Prestali spolu komunikovať, v tridsiatych rokoch sa Štefánia dokonca pokúsila dostať dcéru pod súdnu kuratelu, čo sa jej nepodarilo. Nezhody, ba priam až nenávisť vyústili do vrcholného bodu, keď ju matka vydedila.
Počas druhej svetovej vojny Leopolda zatkli a deportovali do koncentračného tábora Dachau. Tu sa v r. 1945 dočkal oslobodenia.
Leopold sa stal jej druhým manželom v r. 1948. Až do jeho smrti v r. 1956 žili vo veľmi nevyhovujúcich podmienkach.

Alžbeta sa zriekla všetkých dynastických nárokov pre seba i svoje deti.
Po smrti v r. 1963 bola pochovaná do bezmenného hrobu na viedenskom cintoríne Hütteldorf. Pred svojou smrťou v závete odkázala rodinné zbierky obrazov a porcelánu viedenským múzeám.

## Predkovia

## Iné projekty

Kategória:Habsbursko-lotrinská dynastia
Kategória:Osobnosti z Viedne
Kategória:Arcivojvodkyne
Grant Fuhr

**Grant Fuhr** (* 28. september 1962) je bývalý kanadský hokejový brankár. Patril k brankárskym osobnostiam NHL v 80. a 90. rokov. 

## Hráčska kariéra
Fuhr bol draftoavný v prvom kole draftu v roku 1981 klubom Edmonton Oilers. Za Edmonton odohral 10 sezón, vyhral 5-krát Stanley Cup. Neskôr hrával za kluby Toronto Maple Leafs, Buffalo Sabres, Los Angeles Kings, St. Louis Blues a Calgary Flames. V roku 2000 ohlásil koniec svojej aktívnej kariéry.

## Ocenenia
* Vezina Trophy - 1988
* Sieň slávy NHL - od roku 2003

## Štatistiky

## Referencie


## Externé odkazy
*  
* Profil na legendsofhockey.net 

## Zdroj
* 

Kategória:Narodenia v 1962
Kategória:Kanadskí hokejoví brankári
Kategória:Brankári v NHL
Kategória:Hráči Edmonton Oilers
Kategória:Hráči Toronto Maple Leafs
Kategória:Hráči St. Louis Blues
Kategória:Hráči Calgary Flames
Kategória:Účastníci MS v hokeji 1989
Kategória:Držitelia Vezina Trophy
Kategória:Členovia Hokejovej siene slávy
Kategória:Brankári Edmonton Oilers
Kategória:Brankári Calgary Flames
Kategória:Brankári Toronto Maple Leafs
Kategória:Brankári St. Louis Blues
Kategória:Brankári Buffalo Sabres
Kategória:Brankári Los Angeles Kings
Astoria Palace

[náhľad|vpravo|Astoria Palace od [Crowne Plaza (Bratislava)|hotela Crowne Plaza]]

**Astoria Palace** je polyfunkčná administratívna budova v centre Bratislavy, v mestskej časti Staré Mesto na Hodžovom námestí.

Výstavba sa začala v októbri 2004, odkedy bolo v danej lokalite dopravné obmedzenie, pri ktorom bol zabratý jeden jazdný pruh. Toto dopravné obmedzenie bolo odstránené koncom augusta 2007, a celá stavba bola dokončená začiatkom roku 2008 s výnimkou podchodu na Hodžovom námestí.

Projekt komplexu sa plánoval už od roku 1993 a dokončenie komplexu bolo viackrát odložené. S výstavbou Astoria Palace súvisí aj rekonštrukcia a skultúrnenie podchodu na Hodžovom námestí. Samotná budova obsahuje sedem nadzemných podlaží, v parteri je výstup z podchodu a pešia komunikácia, ktorá prepája ulice Palisády a Panenskú na Staromestskú a je tu zastávka mestskej hromadnej dopravy.

## Iné projekty

## Externé odkazy
* Článok na strákach Bratislavských novín

Kategória:Budovy v Bratislave
Kategória:Architektúra z 2008
Lepok

**Lepok** alebo **glutén** je zmes proteínov gliadín a glutenín. Spolu so škrobom sa nachádzajú v endosperme semien niektorých obilnín ako sú pšenica, jačmeň, špalda či raž. Ovos sám osebe lepok neobsahuje, no môže byť kontaminovaný, ak je pestovaný v blízkosti obilnín obsahujúcich lepok.

Gliadín a glutenín predstavujú približne 80 % všetkých proteínov obsiahnutých v pšeničnom zrne. Glutén sa nerozpúšťa vo vode, vďaka čomu sa dá izolovať vyplavením škrobu. Izolovaný lepok, nazývaný aj seitan, sa používa ako samostatná potravina. Lepok je dôležitým zdrojom výživných proteínov a často sa používa ako prímes do potravy s nízkou nutričnou hodnotou.

## Intolerancia na lepok
Malý podiel ľudskej populácie vykazuje intoleranciu na lepok. Patria medzi nich aj chorí na celiakiu.

## Referencie

## Externé odkazy

*Stránka o celiakii

Kategória:Výživa
Kategória:Bielkoviny
Lucifer

**Lucifer** (z ; ) môže byť:
*boh v starorímskej mytológii, pozri Lucifer (rímsky boh)
*vodca padlých anjelov, vládca pekla, pozri Lucifer (náboženstvo)
*prenesene:
**diabol, čert
**zlý človek, lotor
**veselý, neposedný človek, najmä dieťa
*v botanike: kana indická
*Svätý Lucifer
*šifrovací postup IBM, pozri Lucifer (kryptografia)
*planétka, pozri 1930 Lucifer
* televízny seriál USA z 2016, pozri Lucifer (seriál)
Liphistiomorpha

**Liphistiomorpha** je podrad pavúkov. Je to malá skupina (cca 80 druhov) primitívnych pavúkov s ešte zreteľnou segmentáciou bruška. Na snovacích bradavkách ešte zreteľne vidíme, že vznikli premenou nôh: majú 6 – 7 článkov a sú umiestnené naspodu bruška v strede. Majú 2 páry pľúcnych dutiniek a mohutné chelicery, smerujúce dopredu. Medzi ne patria málo známe starobylé pavúky s nočnou aktivitou, napr. v trópoch Ázie žije niekoľko druhov z rodu *[[Heptathela]]*. Jeden druh zasahuje do južného Japonska.

## Systematika
* podrad: **Liphistiomorpha**
** čeľaď: *Arthrolycosidae* †
** čeľaď: *Arthromygalidae* †
** čeľaď: *Liphistiidae* 

## Iné projekty

## Externé odkazy
* 

Kategória:Pavúky
Štvorpľúcne

**Štvorpľúcne** (*Theraphosomorpha*) alebo **vtáčkare** (*Mygalomorphae*) sú podrad pavúkov. Je to primitívna skupina pavúkov, ktoré žijú v (sub)trópoch, zasahuje však niekoľkými druhmi i do mierneho pásma. Majú mohutné chelicery s jedovou žľazou v bazálnom článku, apikálne články sa zatvárajú v dvoch skoro paralelných vertikálnych rovinách (ortognátne chelicery). Pľúcne dutinky sú v dvoch pároch. Snovacie bradavky sú už na konci bruška a majú 3 – 4 články. Epigyna je nediferencovaná a bulbus jednoduchý; z jeho stavby jasne vidieť, že vznikol premenou dvojvetvovej končatiny. V poslednej dobe sa u nás stáva obľúbený chov niektorých veľkých tropických druhov z rodov *[[vtáčkar (rod)|Avicularia]]*, *[[Theraphosa]]*, *[[Brychypelma|Brachypelma]]* a pod.. Najväčším pavúkom je asi 12 cm dlhá *[[Theraphosa blondi]]*. U nás žijú len 3 vzácne druhy
z čeľade komôrkárovité, z ktorých sa dá najskôr vidieť *[[Atypus piceus]]*. Žije skryto v zemných chodbách, vystlaných pavučinou.

## Systematika
* podrad: štvorpľúcne (*Theraphosomoropha*)
** nadčeľaď: *Atypoidea*
*** čeľaď: *Antrodiaetidae* 
*** čeľaď: komôrkárovité (*Atypidae*)
** nadčeľaď: *Barycheloidea*
*** čeľaď: *Barychelidae* 
*** čeľaď: *Dipluridae* 
** nadčeľaď: *Ctenizoidea*
*** čeľaď: *Ctenizidae* 
** nadčeľaď: *Cyrtauchenioidea*
*** čeľaď: *Cyrtaucheniidae* 
** nadčeľaď: *Hexatheloidea*
*** čeľaď: *Hexathelidae* 
** nadčeľaď: *Idiopoidea*
*** čeľaď: *Idiopidae* 
** nadčeľaď: *Mecicobothrioidea*
*** čeľaď: *Mecicobothriidae* 
*** čeľaď: *Microstigmatidae* 
** nadčeľaď: *Migoidea*
*** čeľaď: *Actinopodidae* 
*** čeľaď: *Migidae* 
** nadčeľaď: *Nemesioidea*
*** čeľaď: *Nemesiidae* 
** nadčeľaď: *Theraphosoidea*
*** čeľaď: *Paratropididae* 
*** čeľaď *Theraphosidae* 

## Iné projekty

## Externé odkazy
* 


Kategória:Pavúky
Stepníkovité

**Stepníkovité** (*Eresidae*) je čeľaď dvojpľúcnych pavúkov, ktoré žijú najmä s Afrike a Euroázii. Sú to veľké pavúky s výrazným pohlavným dimorfizmom.

Majú robustný vzhľad, môžu dorastať do veľkosti od 10 do 25&nbsp;mm. Svojou mohutne vyvinutou hlavovou časťou hlavohrude vzdialene pripomínajú pavúky z čeľade skákavkovité, ale v porovnaní s nimi majú oveľa menšie oči. Štyri lemujú kraj karapaxu, za prednými strednými bezprostredne nasleduje ďalšia dvojica. Zostávajúce dve sú posadené ďaleko od seba až za zadný okraj temena hlavového hrboľu.
Niektoré rody stepníkovitých si budujú podzemné nory – samce týchto druhov bývajú často veľmi pestro sfarbení. Iné rody (*[[Stegodyphus]]*) si budujú siete na vegetácii. Kopulácia stepníkovitých sa zaobíde bez zložitých zásnubných hier, aké sú typické pre väčšinu ostatných skupín pavúkov, samec pri nej nie je ohrozený.

## Rozšírenie
Na Slovensku sa vyskytuje len jeden veľmi nápadný druh stepník červený (*Eresus cinnabarinus (= niger)*). Možno ho nájsť na teplých lokalitách. Samica sa vidí zriedka, lebo žije skryto pod kameňmi a v zemných norách.

## Systematika
: *Pozri aj: [[Zoznam druhov z čeľade stepníkovité]]*
V súčasnosti je popísaných 101 druhov v 10 rodoch

* čeľaď: **stepníkovité** (*Eresidae*)
** *[[Adonea]]*
** *[[Dorceus]]*
** *[[Dresserus]]*
** *[[Eresus]]*
** *[[Gandanameno]]*
** *[[Paradonea]]*
** *[[Seothyra]]*
** *[[Stegodyphus]]*
** *[[Penestomus]]*
** *[[Wajane]]*

## Iné projekty

## Externé odkazy
*
Cedivkovité

**Cedivkovité** (*Amaurobiidae*) je čeľaď dvojpľúcnych pavúkov. Sú to stredne veľké (cca 8 – ) ochlpené podlhovasté pavúky, výzorom pripomínajúce druhy čeľade *[[Agelenidae]]*. Tkajú nepravidelné nevzhľadné siete pod kôrou, kameňmi a pod.

## Rozšírenie
Jeden z najhojnejších druhov pod starou kôrou je cedivka podkôrna (*Amaurobius fenestralis*). Názov druhu sa viaže na variabilnú „okienkovú“ škvrnu na brušku (fenestra = okno). V lesnej opadanke je hojný *[[Coelotes atropos]]*. Je veľký asi  a má kolenovito
vyduté chelicery. (Tento rod bol v starších publikáciách na základe habituálnej podoby zaraďovaný do čeľade *Agelenidae*, má však rudimentálne cribellum.)

## Systematika
: *Pozri aj: [[Zoznam druhov z čeľade cedivkovité]]*
V súčasnosti je popísaných 679 druhov v 71 rodoch

* čeľaď: **cedivkovité** (*Amaurobiidae*)
** *[[Callobius]]*
** *[[Amaurobius]]*
** *[[Coelotes]]*
** *[[Draconarius]]*
** *[[Paracoelotes]]*
** *[[Pimus]]*
** *[[Rubrius]]*
...

## Iné projekty

## Externé odkazy
*
Mikawa

thumb|Mapa japonských provincií so zvýraznenou provinciou Mikawa
**Mikawa** () je bývalá japonská provincia, na ktorej území sa dnes rozkladá východná polovica prefektúry Aiči.

Mikawa na západe susedila s provinciou Owari, na severe s provinciami Mino a Šinano, na východe s Tótómi. 
V súčasnosti sa ako Mikawa označuje východná časť Aiči, vrátane takých miest ako Tojohaši, Okazaki a Tojota.

V 16. storočí tu vládol Iejasu Tokugawa (1542 - 1616), zakladateľ posledného šógunátu (obdobia Edo), prv ako začal vládnuť oblasti Kantó. Prebehla tu bitka pri Nagašine (1575), v ktorej porazil Nobunaga Oda spoločne s Iejasuom Tokugawom  Kacujoriho Takedu. Hlavným mestom bolo Okazaki, mesto s rovnomenným hradom založeným roku 1455. Udalosti 16. storočia opisuje historický román Taiko Eidžiho Jošikawu.

Mikawa je známa v Japonsku ohňostrojmi, ktorých tu vyrábajú najviac v Japonsku. Na základe nariadenia šóguna bola provincia Mikawa jediné územie, kde bolo povolené vyrábať pušný prach, čo viedlo k vytvorenie priemyslu na výrobu ohňostrojov. Výročný ohňostroj v Okazaki je jeden z najlepších v Japonsku.

Počas obdobia Edo boli v Mikawa nasledujúce hany (léna):

* Koromo, vládol mu klan Naitó.
* Jošida, vládol mu klan Macudaira (Ókóči).
* Tawara, vládol mu klan Mijake.
* Hatagamura, vládol mu klan Toda.
* Niši-Óhira, vládol jej klan Óoka.
* Okazaki, vládol mu klan Honda.
* Nišio, vládol mu klan Macudaira (Ogjú).
* Karija, vládol mu klan Doi.
* Okudono, vládol mu klan Macudaira (Ogjú).

Kategória:Staré provincie v Japonsku
Eurocorps

thumb|Eurocorps
**Eurocorps** je mnohonárodný integrovaný zbor, ktorý sa skladá z približne 60&nbsp;000 vojakov z armád Belgicka, Francúzska, Nemecka a Španielska. Vznikol v roku 1992 na základe dohody Francúzska a Nemecka. Hlavné sídlo je v Štrasburgu.

Medzi jednotky zboru patrí nemecko-francúzska brigáda, ktorá sa zúčastnila misie SFOR v Bosne a Hercegovine a v Afganistane.

## Iné projekty

## Externé odkazy
*www.eurocorps.org - Oficiálna webstránka
*www.europskaunia.sk 

Kategória:Európska únia
Pavúk

**Pavúk** môže byť:

* príslušník radu pavúky, pozri pavúky (rad)
* starší slovenský názov (minimálne) rodov *[[Araneus]]* a *[[Tegenaria]]* 
* prenesene: príživník, koristník
* v minulosti hovorovo: Pezinčan
* schematické znázornenie rozvrstvenia, schéma
* hovorovo: detská pomôcka na chodenie, pozri chodúľka
* pieseň Františka Krištofa Veselého, pozri Pavúk (pieseň)
* kanadsko-francúzsko-britský film z roku 2002, pozri Pavúk (film)
* priezvisko, pozri Pavúk (priezvisko), napr.:
** František Pavúk (* 1993), slovenský futbalista
** Jozef Pavúk (* 1969), slovenský komunálny politik
** Juraj Pavúk (* 1935), slovenský archeológ
** Oľga Pavúková (* 1944), slovenská politička (SNS) a publicistka

**Pavúky** môže byť:
*množné číslo slova pavúk (pozri vyššie)
*rad pavúkovcov, pozri pavúky (rad)

## Referencie

## Pozri aj
* pavúkovce 
* SS-23 Spider
* Pavuk
Kai (provincia)

thumb|Mapa japonských provincií so zvýraznenou provinciou Kai

Provincia **Kai** () je bývalá japonská provincia, na ktorej území sa dnes rozkladá prefektúra Jamanaši. Leží v centrálnej časti Honšú, západne od Tokia, vo vrchmi obklopenej oblasti, do ktorej patrí aj vrch Fudži na jej hranici s prefektúrou Šizuoka. Iný názov provincie je Kóšú (甲州). 

V období Sengoku vládol provincii Kai Šingen Takeda zo svojej pevnosti Kófu.

Kategória:Staré provincie v Japonsku
Viačeslav Alexandrovič Malafejev

**Viačeslav Alexandrovič Malafejev** (* 4. marec 1979, Petrohrad) je ruský futbalový brankár klubu FC Zenit Petrohrad. V reprezentácii debutoval v barážovom zápase Ruska s Walesom 19. novembra 2003.

## Externé odkazy
* oficiálna webstránka

Kategória:Narodenia v 1979
Kategória:Ruskí futbalisti
Kategória:Hráči FK Zenit Petrohrad
Kategória:Hráči Majstrovstiev Európy vo futbale 2012
Polynomiálna hierarchia

**Polynomiálna hierarchia** je hierarchia tried vypočtových zložitostí. Ide o zovšeobecnenie tried P, NP a co-NP na tzv. orákulovské turingove stroje.

Kategória:Teória zložitosti
James Franck

**James Franck** (* 26. august 1882, Hamburg, Nemecko – † 21. máj 1964, Göttingen) bol nemecký fyzik.

V roku 1925 získal Nobelovu cenu spoločne so svojím kolegom Gustavom Ludwigom Hertzom.

## Životopis
Vyrastal v bohatej židovskej rodine. Začal síce v Heidelbergu študovať chémiu, ale pokračoval fyzikou na Humboldtovej univerzite v Berlíne, kde aj získal doktorát a rovnako profesúru. Profesorom experimentálnej fyziky sa stal v roku 1921 na univerzite v Göttingene, kde pôsobil do nástupu Adolfa Hitlera k moci. Vtedy sa odsťahoval do USA na univerzitu v Chicagu, kde opäť pôsobil ako profesor.

V čase svojho pôsobenia v Berlíne Franck spolu s Hertzom sledoval závislosť stupňa ionizácie na energii elektrónov v parách ortuti. Dokázali, že atómy ortuti pohlcujú energiu elektrónov po kvantách a ďalej študoval kvantový charakter fotochemických reakcií.

V USA pokračoval vo svojej práci na využití kvantovej mechaniky k výkladu medzimolekulárnych síl. Táto jeho posledná významná práca bola potvrdená aj experimentálne. Už ako držiteľ Nobelovej ceny sa postavil v roku 1945 do čela vedcov protestujúcich proti použitiu atómovej bomby.

## Ocenenia a pocty
* 1925 Nobelova cena za fyziku
* 1951 Medaila Maxa Plancka
* 1953 Čestný občan Göttingenu
* 1955 Rumfordova Medaila za prácu na fotosyntéze
* 1964 Zvolený za zahraničného člena Royal Society of London

## Literatúra
* Lubomír Sodomka, Magdalena Sodomková, Nobelovy ceny za fyziku, Praha : SET OUT, 1997. ISBN 80-902058-5-2

## Externé odkazy
* James Franck na nobelprize.org

Kategória:Nemeckí fyzici
Kategória:Nositelia Nobelovej ceny za fyziku
Kategória:Nemeckí nositelia Nobelovej ceny
Kategória:Zahraniční členovia American Philosophical Society
Kategória:Absolventi Humboldt-Universität zu Berlin
Kategória:Fyzici židovského pôvodu
Kategória:Nemecké osobnosti židovského pôvodu
Kategória:Osobnosti na nemeckých poštových známkach
Kategória:Osobnosti z Hamburgu
Nivy (časť Bratislavy)

náhľad|Miletičova ulica|alt=Miletičova ulica - pohľad od kúpaliska Delfín

**Nivy** (, ) sú miestna časť a katastrálne územie Bratislavy v mestskej časti Ružinov v okrese Bratislava II. Kedysi to bola samostatná obec, neskôr bola pričlenená k Bratislave.

Miestna časť Nivy je vymedzená Karadžičovou ulicou zo západu, Krížnou ulicou a Trnavskou cestou zo severu, na východnej strane je ohraničená Bajkalskou a Hraničnou ulicou a okrem výseku ulíc Mlynské nivy, Košická a Pribinova ulica zaberá na juhu aj bývalé priemyselné územia okolo bratislavských prístavov.

Na mieste bývalej železničnej stanice sa dnes nachádza výšková budova ústredia centrály VÚB banky a výšková budova City Business Center Bratislava, medzi Mlynskými nivami a Páričkovou ulicou je multifunkčné centrum Nivy s autobusovou stanicou. Medzi Svätoplukovou a Košickou ulicou je stredné odborné učilište.

Nivy v súčasnosti zažívajú prudký rozvoj ako sa bývalé priemyselné oblasti menia na kancelárske a obytné zástavby. Plánované alebo vo výstavbe sú veľké projekty ako Eurovea 2, Cvernovka,a aj menšie projekty koncentrované najmä v okolí ulice Mlynské nivy. V súvislosti s nimi sa uvažuje o výstavbe električkovej trate po Pribinovej, Košickej a Miletičovej ulici, či o výstavbe lanovej dráhy z autobusovej stanice na druhý breh Dunaja. Miestnej časti sa tiež dotýka výstavba rýchlostnej cesty R7, ktorá vyústi na Bajkalskú ulicu.

Na adrese Ružová dolina 29 sa nachádza základná škola.

## Galéria

Ružinov Nivy.png|Poloha v rámci častí Ružinova
Nivy.svg|Miestne časti Nív
Bratislava cadastral map Nivy.svg|Poloha katastrálneho územia Nivy


## Pozri aj
* 500 bytov
* Starý Ružinov
* Nivy (multifunkčné centrum)

## Iné projekty

Kategória:Miestne časti Ružinova
Kategória:Obce začlenené do Bratislavy
Wikimedia

**Wikimedia** môže byť:
* charitatívna vzdelávacia nadácia prevázkujúca Wikipédiu a ďalšie wiki projekty, pozri Wikimedia Foundation
* spoločenské hnutie na rozšírenie slobodných vedomosti, pozri Hnutie Wikimedia
Vlčie hrdlo (lokalita)

náhľad|Slovnaft
náhľad|upright|Poloha miestnej časti

**Vlčie hrdlo** (, ) je lokalita v Bratislave, v  mestskej časti Ružinov v okrese Bratislava II. Nachádza sa na Žitnom ostrove medzi železničnou traťou, Malým Dunajom, Slovnaftskou ulicou a areálom podniku Slovnaft.

V lokalite sa nachádza rovnomenná ulica.

## Iné projekty

Kategória:Miestne časti Ružinova
Varan komodský

**Varan komodský** (*Varanus komodoensis*) je najmohutnejší žijúci zástupca jašterotvarých z čeľade varanovité. Vo voľnej prírode žije endemicky na indonézskych ostrovoch Komodo (podľa ktorého je nazvaný), Rinca, Padar, Flores, Gili Motang, Owadi, a Samiin. Varan komodský dosahuje dĺžku 2 – 3 metrov. Najväčší zaznamenaný jedinec meral 3,13 metrov a vážil 166 kilogramov.

Prívlastok „najmohutnejší“ si zaslúžil (podobne ako anakonda veľká) kombináciou extrémnej hmotnosti a dĺžky, ktorá však vo svete jašterov nie je rekordná. Dvaja zástupcovia varanovitých (varan novoguinejský a varan mangrovový) môžu byť dokonca ešte dlhší, ale vzhľadom na to, že ide o druhy stromové, väčšina ich subtílneho tela je chvost a tak ich hmotnosť je maximálne okolo desať kilogramov.

Varan komodský bol objavený až v roku 1912 a v súčasnosti je veľmi ohrozený. Vo voľnej prírode zostáva posledných cca 5&nbsp;000 jedincov a jeho vývoz podlieha ustanoveniam CITES a je možný iba na povolenie indonézskej vlády.

## Referencie

## Iné projekty

Kategória:Varanovité
Kategória:Ohrozené druhy
Skejtbording

thumb
**Skejtbording** (iné názvy: **skateboarding**, hovorovo: **skejt**; ) je umenie jazdenia a akrobacie na skejtborde. Človek, ktorý používa skejtbord sa nazýva **skejtbordista** alebo **skejter** (angl. *skateboarder* alebo *skater*). 

Skejtbording sa niekedy v médiách prezentuje ako extrémny šport, forma umenia, koníček, alebo spôsob premiestňovania. Technika skejtbordingu sa formovala a bola ovplyvňovaná počas dlhšieho obdobia viacerými osobnosťami. Roku 2002 organizácia na športový prieskum *[[American Sports Data]]* zistila, že na celom svete je 12,5&nbsp;milióna skejtbordistov. 80 % z nich bolo vo vekovej kategórii pod 18&nbsp;rokov a 74% z nich boli mužského pohlavia.

Skejtboarding je relatívne moderný šport, ktorý vznikol zo snahy o „surfovanie po chodníku“ v Kalifornii v 50. rokoch. Kľúčový trik skejtbordistov nazvaný „ollie“ vznikol až koncom 70. rokov 20. storočia.

## Niektorí známi skejtbordisti
* Bam Margera (USA)
* Tony Hawk (USA)
* Rodney Mullen (USA)
* Ryan Sheckler (USA)

## Referencie

## Pozri aj
* skejtbord
* Tech deck

## Iné projekty
.

## Externé odkazy
Boardlife: snowboarding & skateboard community of Slovakia
Trávniky

náhľad|Poloha Trávnikov

**Trávniky** sú miestna časť v Bratislave v mestskej časti Ružinov v okrese Bratislava II.

Lokalita je približne ohraničená ulicami a komunikáciami Bajkalská, Ružinovská, Tomášikova, Prievozská a Gagarinova.

Sídlisku dominuje budova obchodného centra Retro s výškou asi 80 metrov.

## Zoznam inštitúcií a verejných objektov
*Obchodná akadémia Nevädzová 3
*Paneurópska vysoká škola - Nevädzová 5
*Park Andreja Hlinku
*Poliklinika Ružinov
*Ružinovské jazero - jazero Rohlík (názov podľa tvaru)
*Spoločenský dom Trávniky, Nevädzová 4 
*Univerzitná nemocnica Ružinov
*Základná škola Nevädzová 2
*Zimný štadión Vladimíra Dzurillu

## Zoznam ulíc na Trávnikoch
Ulice sú pomenované po kvetoch a rastlinách:
*Astrová ulica
*Azalková ulica
*Bajkalská ulica
*Ďatelinová ulica
*Gagarinova ulica
*Ľanová ulica
*Martinčekova ulica
*Muškátová ulica
*Narcisová ulica
*Nevädzová ulica
*Nezábudková ulica
*Papraďová ulica
*Pažítková ulica
*Pivonková ulica
*Prievozská ulica
*Rezedová ulica
*Rumančeková ulica
*Ružinovská ulica
*Sedmokrásková ulica
*Šalviová ulica
*Tomášikova ulica

## Obchody a firmy
*Obchodné centrum Retro, vybrané obchody a služby:
**Adidas
**Prvá stavebná sporiteľňa
**Slovenská pošta
**Slovenská sporiteľňa
**ŠEVT atď.

## Referencie

Kategória:Miestne časti Ružinova
Ostredky

náhľad|Poloha Ostredkov v rámci Ružinova
náhľad|Biopark Ostredky
[náhľad|[Paneurópska vysoká škola, Tomášikova 20]]
[náhľad|[Športové gymnázium Ostredková 10]]

**Ostredky** (v minulosti **Ochsenhajda** aj **Volovec**, , ) sú miestna časť v Bratislave v mestskej časti Ružinov v okrese Bratislava II. Sídlisko má vlastný územný plán ako *Zóna Ostredky*,  a plánuje sa jeho revitalizácia.

Sú ohraničené približne komunikáciami a ulicami Tomášikova ulica, Trnavská cesta, Vrakunská cesta a Ružinovská. 

## Zoznam inštitúcií a verejných objektov
*Knižnica Ružinov, Tomášikova 25
*Paneurópska vysoká škola, Tomášikova 20
*Slovenská asociácia poisťovní. Drieňová 34
*Stredná priemyselná škola stavebná a geodetická Drieňová 35
*Športové gymnázium, Ostredková 10
*Základná škola, Ostredková 14

## Zoznam ulíc
*Astronomická ulica
*Drieňová ulica
*Družicová ulica
*Jadrová ulica
*Jesenná ulica
*Mesačná ulica
*Meteorová ulica
*Obežná ulica
*Ostredková ulica
*Polárna ulica
*Poludníková ulica
*Radarová ulica
*Raketová ulica
*Rovníková ulica
*Ružinovská ulica
*Sputniková ulica
*Stálicová ulica
*Súhvezdná ulica
*Súmračná ulica
*Tomášikova ulica
*Ulica Dr. Vladimíra Clementisa
*Ulica planét
*Uránová ulica
*Vrakunská cesta
*Západná ulica
*Zimná ulica

## Obchody a firmy
*Cukráreň Ihro, Raketová 1
*Potraviny Lidl, Ružinovská 17596/1F
*Samoobsluha Terno, Drieňová 40
*Slovenská pošta, Dr. Vladimíra Clementisa 10

## Referencie

Kategória:Miestne časti Ružinova
Teplomilovité

***Teplomilovité*** (*Titanoecidae*) je čeľaď dvojpľúcnych pavúkov. Sú to menšie pavúky (4 – 5 mm) tmavého sfarbenia, na brušku môžu byť 2 až 4 biele škvrny (týka sa to však iba samcov), kalamistrum dvojradové.

## Rozšírenie
Na Slovensku žijú 3 druhy na teplých lokalitách. Hojná je len *[[Titanoeca quadriguttata]]*. Samec má 4 biele škvrny na čiernom abdomene.

## Systematika
: *Pozri aj: [[Zoznam druhov z čeľade teplomilovité]]*
V súčasnosti je popísaných 46 druhov v 5 rodoch

* čeľaď: ***Titanoecidae***
** *[[Anuvinda]]*
** *[[Goeldia]]*
** *[[Nurscia]]*
** *[[Pandava]]*
** *[[Titanoeca]]*

## Iné projekty

## Externé odkazy
*
Ľudovít I.

**Ľudovít I.** môže byť:
* Ľudovít I., *Pobožný*, cisár (813 – 840)
* Ľudovít I. (Uhorsko), *Veľký*, kráľ (1342 – 1382)
* Ľudovít I. (Neapolsko), gróf a kráľ neapolský (1382 – 1384)
* Ľudovít I. (Bavorsko), kráľ (1825 – 1848)
* Ľudovít I. (Portugalsko), kráľ (1861 – 1889)
* Ľudovít I. (Poľsko) je: Ľudovít I. (Uhorsko)
* Ľudovít I. (Hesensko-Darmstadt), veľkovojvoda hessenský (1790 – 1830)
* Ľudovít I. (Badensko), veľkovojvoda (1818 – 1830)
* Ľudovít I., *Kelheimský*, vojvoda bavorský (1183 – 1231)
* Ľudovít I. (Bourbon), vojvoda (? – 1342)
* Ľudovít I. (Orléans), vojvoda (1392 – ?), pozri aj Ľudovít (Orléans) a Ľudovít Filip (Orléans) a Ľudovít Filip Orleánsky
* Ľudovít I. (Anhaltsko-Köthen), knieža (1606 – 1650)
* Ľudovít I. (Monako), knieža (1662 – 1701)
* Ľudovít I. (Durínsko), krajinský gróf (1130 – 1140)
* Ľudovít I. (Württembersko), gróf (1136 – 1158)
* Ľudovít I. (Blois), gróf (1191 – 1205)
* Ľudovít I. (Flámsko), gróf (1322 – 1346)
* Ľudovít I. (Hesensko), krajinský gróf (1413 – 1458)
* Ľudovít I. (Württembersko-Urach), gróf (1419 – 1450)
* Ľudovít I. (Brandenbursko) je: Ľudovít V. (Bavorsko)

## Pozri aj
*Ľudovít

Kategória:Rozlišovacie stránky – Panovník
Kramáre

thumb|Kramáre v zime
náhľad|Poloha Kramárov

**Kramáre** () sú miestna časť v Bratislave v mestskej časti Nové Mesto v okrese Bratislava III.

Nachádzajú sa približne medzi komunikáciami Cesta na Kamzík, Pražská a Národným onkologickým ústavom na Klenovej ulici. Za najdôležitejšiu komunikáciu možno považovať Limbovú a Stromovú ulicu, kde sa nachádza väčšina významných inštitúcií. Najvýznamnejším zariadením na Kramároch je Fakultná nemocnica s poliklinikou akademika Ladislava Dérera (hovorovo aj *Nemocnica Kramáre*) a Národný ústav detských chorôb (predtým - Detská Fakultná Nemocnica). Na Limbovej má sídlo Ministerstvo zdravotníctva Slovenskej republiky, Slovenská zdravotnícka univerzita a na Stromovej Ministerstvo školstva Slovenskej republiky.

Dopravu na Kramároch zabezpečujú predovšetkým trolejbusy, ktoré prechádzajú cez Stromovú a Limbovú, ako aj k Národnému onkologickému ústavu a Národnému ústavu srdcových a cievnych chorôb.

## Iné projekty

Kategória:Nové Mesto (Bratislava)
Armáda (vojenská jednotka)

**Armáda** je zoskupenie vojenských jednotiek, najčastejšie dvoch a viac zborov, ktoré môžu mať rôzny počet divízií. Veliteľom armády, je obyčajne generálporučík. Na bojisku môže armáda efektívne operovať svojimi zálohami do veľkosti divízie a premiestňovať ich od jednoho zboru k druhému podľa potreby.

## Druhy armád
* **Zmiešané** niekedy označované aj **vševojskové** alebo **poľné armády** v sebe spájajú jednotky rôznych druhov vojsk, a to nielen frontové, ale aj jednotky tylového zabezpečenia. Prevládajúcim druhom vojsk vševojskových armád je obyčajne pechota. Na bojisku sú obyčajne schopné plniť rôzne úlohy a sú preto najuniverzálnejšie.
* **Armády jednotlivých druhov vojsk** - napríklad tankové, letecké, delostrelecké či mechanizované armády sú v prevažnej miere tvorené jedným druhom vojsk, ktorý v nich prevažuje, alebo je ich hlavnou silou. Sú vytvárané pre plnenie zvláštnych úloh väčších bojových celkov ako sú fronty, či skupiny armád.

## Dejiny
Armády spočiatku nemali jednotnú organizáciu a ich početný stav výrazne kolísal v závislosti od druhu a cieľov ich bojových operácii ale aj od bojiska, síl protivníka. Od začiatku 19. storočia armádu tvorilo 3 až 6 zborov. Zbor tvorili 2 až 4 divízie. Okrem zborov (a divízii) mala armáda aj početné menšie podporné jednotky. Počas napoleonského vpádu do Ruska roku 1812 mala 1. ruská armáda 127&nbsp;000 mužov, zatiaľ čo 2. iba 40&nbsp;000. 1. pruská armáda v roku 1866 operovala so 140&nbsp;000 vojakmi a 2. pruská armáda so 115&nbsp;000 vojakmi.

Počas prvej svetovej vojny mala 8. ruská armáda 225&nbsp;000 ľudí, zatiaľ čo v 9. armáde bolo 165&nbsp;000 ľudí. Cez občiansku vojnu v Rusku boľševici používali armády, ktoré sa neskladali zo zborov ale veliteľovi armády podliehali priamo jednotlivé divízie. Počas druhej svetovej vojny mali nemecké armády rádovo 120 až 250&nbsp;000 mužov, zatiaľ čo sovietske armády operovali so 60 až 100&nbsp;000 mužmi. Početný stav armád na západnom fronte sa obyčajne pohyboval okolo 100&nbsp;000–200&nbsp;000 mužov.

## Referencie

Kategória:Vojenská terminológia
Kategória:Vojenské jednotky
Ján Mráz (ekonóm)

**Ján Mráz** (* 5. máj 1935, Slovensko) je slovenský ekonóm, osvetový pracovník.

## Životopis
Pracovník KOS v Banskej Bystrici (1964-1967). Od roku 1967 pracovník KNV v Banskej Bystrici. Člen výboru Miestneho odboru Matice slovenskej v Banskej Bystrici (1968).

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí ekonómovia
Štrkovec (sídlisko)

náhľad|Poloha Štrkovca
right|thumb|Promenáda pri jazere

**Štrkovec** (, ) je miestna časť a sídlisko v Bratislave a mestskej časti Ružinov v okrese Bratislava II.

Nachádza sa medzi ulicami a komunikáciami Bajkalská, Trnavská cesta, Tomášikova a Ružinovská. Nachádza sa tu Štrkovecké jazero  a Areál hier Radosť. Sídlisko vzniklo v rokoch 1962-1964 pre 15 000 obyvateľov ako prvé zo štyroch sídlisk Ružinova. 

## Zoznam ulíc
Ulice s výnimkou Drieňovej, Na paši, Brestovej a Teslovej nesú názvy po východoslovenských mestách a obciach.

*Bajkalská
*Brestová
*Čaklovská
*Drieňová
*Haburská
*Herlianska
*Kapušianska
*Komárnická
*Medzilaborecká
*Moldavská
*Na paši
*Prešovská
*Ružinovská
*Sabinovská
*Sečovská
*Smolnícka
*Solivarská
*Svidnícka
*Teslova
*Tokajícka
*Tomášikova
*Trebišovská
*Trnavská cesta
*Zalužická

## Zoznam inštitúcií
*FitCamp
*Materská škola Haburská 4
*Materská škola Haburská 6
*Materská škola Medzilaborecká 4
*Ministerstvo vnútra Slovenskej republiky
*Stredná odborná škola drevárska a umeleckopriemyselná
*Základná škola Pavla Marcelyho
*Základná škola Medzilaborecká 11

## Obchody a firmy
*Bratislavské garážové družstvo
*Čerpacie stanice Slovnaft (Herlianska a Tomášikova)		
*ČSOB, Ružinovská 5
*Garnd Hotel Junior
*Poštová banka, Tomášikova 21
*Slovenská sporiteľňa, Komárnická 11
*Tatra banka, Herlianska 9
*Železničná spoločnosť Cargo Slovakia

## Referencie

Kategória:Štrkovec (Bratislava)
Kategória:Miestne časti Ružinova
Ján Mráz (politik)

Ing. **Ján Mráz** (* 29. august 1940, Veľký Folkmar) je slovenský politik, bývalý minister výstavby a verejných prác v rokoch 19941998 nominovaný Združením robotníkov Slovenska.

Kategória:Narodenia v 1940
Kategória:Ministri výstavby a regionálneho rozvoja Slovenskej republiky
Kategória:Politici ZRS
Kategória:Osobnosti z Veľkého Folkmara
Zoznam druhov z čeľade teplomilovité

Toto je **zoznam druhov z čeľade [[Titanoecidae]]** .

## Anuvinda
*[[Anuvinda]]* Lehtinen, 1967
* *[[Anuvinda escheri]]* (Reimoser, 1934) (India)

## Goeldia
*[[Goeldia]]* Keyserling, 1891
* *[[Goeldia arnozoi]]* (Mello-Leitão, 1924) (Brazília)
* *[[Goeldia chinipensis]]* Leech, 1972 (Mexiko)
* *[[Goeldia luteipes]]* (Keyserling, 1891) (Brazília, Argentína)
* *[[Goeldia mexicana]]* (O. P.-Cambridge, 1896) (Mexiko)
* *[[Goeldia nigra]]* (Mello-Leitão, 1917) (Brazília)
* *[[Goeldia obscura]]* (Keyserling, 1878) (Kolumbia, Peru)
* *[[Goeldia patellaris]]* (Simon, 1892) (Venezuela až Čile)
* *[[Goeldia tizamina]]* (Chamberlin & Ivie, 1938) (Mexiko)

## Nurscia
*[[Nurscia]]* Simon, 1874
* *[[Nurscia albofasciata]]* (Strand, 1907) (Rusko, Čína, Kórejská republika, Taiwan, Japonsko)
* *[[Nurscia albomaculata]]* (Lucas, 1846) (Európa až stredná Ázia)
* *[[Nurscia albosignata]]* Simon, 1874 (Bulharsko, Cyprus až stredná Ázia)
* *[[Nurscia sequerai]]* (Simon, 1892) (Portugalsko až Francúzsko)

## Pandava
*[[Pandava (spider)|Pandava]]* Lehtinen, 1967
* *[[Pandava hunanensis]]* Yin & Bao, 2001 (Čína)
* *[[Pandava laminata]]* (Thorell, 1878) (Srí Lanka až Čína, Nová Guinea, Marquesas Is.)

## Titanoeca
*[[Titanoeca]]* Thorell, 1870
* *[[Titanoeca altaica]]* Song & Zhou, 1994 (Čína)
* *[[Titanoeca americana]]* Emerton, 1888 (Severná Amerika)
* *[[Titanoeca asimilis]]* Song & Zhu, 1985 (Rusko, Mongolsko, Čína)
* *[[Titanoeca brunnea]]* Emerton, 1888 (USA, Kanada)
* *[[Titanoeca caucasica]]* Dunin, 1985 (Azerbajdžan)
* *[[Titanoeca decorata]]* Yin & Bao, 2001 (Čína)
* *[[Titanoeca eca]]* Marusik, 1995 (Kazachstan)
* *[[Titanoeca flavicoma]]* L. Koch, 1872 (palearktický)
* *[[Titanoeca guayaquilensis]]* Schmidt, 1971 (Ekvádor)
* *[[Titanoeca gyirongensis]]* Hu, 2001 (Čína)
* *[[Titanoeca hispanica]]* Wunderlich, 1995 (Španielsko, Francúzsko)
* *[[Titanoeca incerta]]* (Nosek, 1905) (Bulharsko, Turecko)
* *[[Titanoeca lehtineni]]* Fet, 1986 (stredná Ázia)
* *[[Titanoeca lianyuanensis]]* Xu, Yin & Bao, 2002 (Čína)
* *[[Titanoeca liaoningensis]]* Zhu, Gao & Guan, 1993 (Čína)
* *[[Titanoeca mae]]* Song, Zhang & Zhu, 2002 (Čína)
* *[[Titanoeca minuta]]* Marusik, 1995 (Kazachstan)
* *[[Titanoeca monticola]]* (Simon, 1870) (Portugalsko, Španielsko, Francúzsko)
* *[[Titanoeca nigrella]]* (Chamberlin, 1919) (Severná Amerika)
* *[[Titanoeca nivalis]]* Simon, 1874 (holarktický)
* *[[Titanoeca palpator]]* Hu & Li, 1987 (Čína)
* *[[Titanoeca praefica]]* (Simon, 1870) (Španielsko, Francúzsko, Alžírsko, Rusko)
* *[[Titanoeca psammophila]]* Wunderlich, 1993 (Švédsko, stredná Európa)
* *[[Titanoeca quadriguttata]]* (Hahn, 1833) (palearktický)
* *[[Titanoeca schineri]]* L. Koch, 1872 (palearktický)
* *[[Titanoeca transbaicalica]]* Danilov, 1994 (Rusko)
* *[[Titanoeca tristis]]* L. Koch, 1872 (Európa až stredná Ázia)
* *[[Titanoeca turkmenia]]* Wunderlich, 1995 (Irán, Turkménsko)
* *[[Titanoeca ukrainica]]* Guryanova, 1992 (Ukrajina)
* *[[Titanoeca veteranica]]* Herman, 1879 (východná Európa až stredná Ázia)
* *[[Titanoeca zyuzini]]* Marusik, 1995 (Rusko, Mongolsko)

## Referencie


Teplomilovité
Trnávka (Bratislava)

[náhľad|Kostol pri [Futbalové ihrisko|futbalových ihriskách na Trnávke.]]
right|thumb|upright|Poloha katastrálneho územia Trnávka.
náhľad|upright|Poloha v rámci častí Ružinova.

**Trnávka** (v minulosti **Dornkapla** aj **Dorkapla**, , ) je miestna časť a katastrálne územie v Bratislave v mestskej časti Ružinov v okrese Bratislava II.

Je ohraničená ulicami a komunikáciami Rožňavská na severozápade, Cesta na Senec na severe a Trnavská cesta a Vrakunská cesta na juhu. Východnú hranicu tvorí Farná (Ivanka pri Dunaji).

## História
Okolo 15. storočia patrila táto časť pravdepodobne do vajnorského chotára a mala pomenovanie Dornyk – Dvorník. Pôvodne ho tvorili polia, lúky, pasienky s celkovou plochou vyše . Bola tu aj známa Kuchajda (neskôr vojenské cvičisko) s močiarom (dnešné jazero Kuchajda). Prvé osídlenie tohoto územia nastalo od roku 1869 a prvým bytom bol služobný byt kočiša na majeri Jurajov dvor. Často sa uvádza *Güllov dvor,* ale ten sa nachádzal na mieste terajších tlačiarní Bittner. V maďarčine sa povie Juraj György a gülla je v staršej maďarčine gulya, čiže guľa. v Od roku 1872 tu stála *Hecklerova tehelňa*. Dornkappel sa začal budovať v cípe medzi majerom Jurajov dvor a tehelňou. Tehelne boli na Trnávke dve. Výstavba štvrte Dornkappel pokračovala až v roku 1918 a masovejšia až od roku 1924. V roku 1938 bol dostavaný kostol. Trnávka sa včlenila do mestskej časti Ružinov v roku 1946. Posledný starosta bol Ján Kramárik. Pred ním bol starostom Pavol Rapoš, po ktorom je pomenovaný miestny Rapošov park pred ZŠ Vrútocká.

### Názov
Súčasné územie bratislavskej časti Trnávka malo pôvodný názov Torrnkapel (od roku 1655) a Dornkappel s viacerými obmenami od roku 1865 do roku 1945. Názov Dornkappel vznikol z nemeckých slov Dorn (tŕň) a Kappel (kaplnka). Kaplnka so zvonicou stála pri tehelni, dodnes má ulica na danom mieste názov Pri zvonici.

## Charakteristika

### Občianska vybavenosť
Nachádzajú sa tu jasle, materská, základná škola a štyri stredné školy (SOU nábytkárske, SOU stavebné, Súkromná stredná umelecká škola, Stredná zdravotná škola), kostol, futbalové ihrisko, zdravotné stredisko, pošta, polícia, veľké nákupné strediská Avion a Soravia. Taktiež pod územie Trnávky spadá Letisko M.R.Štefánika a prírodné kúpalisko Zlaté piesky.

### Pamiatky
Súbor domov (tzv. *Masarykova kolónia*) na Trnávke bola postavená v 20. rokoch 20. storočia na vejárovitom pôdoryse. Tvorí ju 30 rovnakých dvojdomov so zalomenými štítmi a s charakteristickým zastrešením domov tzv. „oslími chrbtami“. Tieto strešné konštrukcie sú vytvorené experimentálnou konštrukciou pomocou drevených väzníkov z lepených segmentov.

## Iné projekty

## Externé odkazy
* Ako vzniklo predmestie Dornkappel
* Súbor domov – tzv. Masarykova Kolónia 

Kategória:Miestne časti Ružinova
Kategória:Obce začlenené do Bratislavy
Ján Stanislav

**Ján Stanislav** môže byť:

* slovenský jazykovedec, pozri Ján Stanislav (1904)
* slovenský múzejník, pozri Ján Stanislav (1942)

Stanislav, Ján
Pasienky (časť Bratislavy)

náhľad|Poloha Pasienkov
right|thumb|Jazero Kuchajda

**Pasienky** (historicky , , ) je miestna časť v Bratislave v mestskej časti Nové Mesto v okrese Bratislava III.

Sú ohraničené ulicami a komunikáciami Vajnorská, Tomášikova, Bajkalská a Trnavská cesta. Nachádza sa tu nákupné centrum Polus City Center, kúpalisko Kuchajda, plaváreň Pasienky, štadión AŠK Inter, autobusová stanica a Športová hala Pasienky.

Kategória:Nové Mesto (Bratislava)
Anthony Perkins

**Anthony Perkins** (* 4. apríl 1932, New York, USA – † 11.september 1991, Hollywood, Los Angeles, Kalifornia)  bol americký herec. Jeho najznámejšou úlohou bol Norman Bates z filmu Psycho.

## Filmografia

## Iné projekty

## Externé odkazy
* 
* 

Kategória:Úmrtia na AIDS
Kategória:Filmoví herci USA
Kategória:Držitelia ceny Zlatý glóbus
Kategória:Osobnosti z New Yorku
Kategória:LGBT osobnosti USA
Vinohrady (Bratislava)

náhľad|Poloha Vinohradov s miestnymi časťami
right|thumb|Poloha katastrálneho územia Vinohrady

**Vinohrady** sú miestna časť a katastrálne územie v Bratislave v mestskej časti Nové Mesto v okrese Bratislava III.

Na severovýchode ju ohraničuje mestská časť Rača, na juhovýchode Račianska ulica.

Nachádza sa tu železničná zastávka Bratislava-Vinohrady.

## Galéria

Obrázok:TRAIN STATION BRATISLAVA VINOHRADY.JPG|Železničná zastávka Bratislava-Vinohrady


Kategória:Nové Mesto (Bratislava)
CHL

**CHL** môže byť:

V hokeji:
* Canadian Hockey League
* Central Hockey League
* Central Hockey League (1963-84), americká hokejová liga v rokoch 1963-84
* Champions Hockey League, hokejová liga, od roku 2008
* Colonial Hockey League, dnes známa ako International Hockey League
* Continental Hockey League, od roku 1988 All-American Hockey League
* Coloured Hockey League, černošská hokejová liga v Novom Škótsku v rokoch 1894 až 1930

Iné:
* Čile
* China Mobile
* County Hall , Londýn
* Centre Hospitalier de Luxembourg